**Οδηγίες Συμπλήρωσης Συγκεντρωτικής Λίστας Ερευνητικών Προτάσεων**

Η συγκεντρωτική λίστα θα περιλαμβάνει όλες τις ερευνητικές προτάσεις που έχουν υποβληθεί στα Ιδρύματα (ΕΛΚΕ) / Ερευνητικούς Φορείς και στο ΟΠΣ. Το φύλλο Excel το οποίο επισυνάπτεται και αντικαθιστά αυτό που είχε αναρτηθεί στις 06/02/2017 με τίτλο «[Συγκεντρωτικός Πίνακας ανά Δικαιούχο](http://www.edulll.gr/wp-content/uploads/2016/12/pinakas_ana_dikaiouxo.xlsx)», θα συμπληρωθεί στα παρακάτω πεδία ως εξής :

1. **Φορέας**: Συμπληρώνεται το όνομα του Ιδρύματος ή του Ερευνητικού Φορέα (π.χ. Αριστοτέλειο Πανεπιστήμιο Θεσσαλονίκης).
2. **Τίτλος**: Συμπληρώνεται ο τίτλος της ερευνητικής πρότασης.
3. **MIS**: Συμπληρώνεται ο κωδικός ΟΠΣ.
4. **Επιστημονικό Πεδίο**: Συμπληρώνεται ο αριθμός του επιστημονικού πεδίου σύμφωνα με την Πρόσκληση: 1-7 (π.χ. 2, αντιστοιχεί στις Επιστήμες Μηχανικού και Τεχνολογίας).
5. **Επιστημονικό Υποπεδίο**: Συμπληρώνεται το κεφαλαίο γράμμα του υποπεδίου (Α, Β, Γ…) όπως αναφέρεται στην Πρόσκληση (π.χ. Γ, τότε η πρόταση αναφέρεται στο Επιστήμες Μηχανικού και Τεχνολογία-Αρχιτεκτονική).
6. **Επιστημονική Εξειδίκευση**: Συμπληρώνεται ο λατινικός αριθμός της εξειδίκευσης (i, ii, iii… κλπ.) όπως αναφέρεται στην Πρόσκληση (π.χ. iii, τότε η πρόταση αναφέρεται Επιστήμες Μηχανικού και Τεχνολογία-Αρχιτεκτονική-Πολεοδομία). Στην περίπτωση που δεν υπάρχει η επιστημονική εξειδίκευση στη λίστα της Πρόσκλησης συμπληρώνεται ολογράφως. Εφιστούμε την προσοχή σας στο Επιστημονικό πεδίο 4. Ιατρικές Επιστήμες-Επιστημονικό υποπεδίο ΣΤ.Βιολογία, όπου η αρίθμηση των εξειδικεύσεων ξεκινάει από το ii. Να παραμείνετε πιστοί στην αρίθμηση της Πρόσκλησης.
7. **Π/Ϋ**: συμπληρώνεται ο συνολικός προϋπολογισμός της πρότασης (αμοιβές και λοιπές δαπάνες) βάσει του Παραρτήματος V (Σύνολο πιθανών συνθέσεων ερευνητικών ομάδων και προϋπολογισμός ερευνητικής πρότασης).
8. **Όνομα, Επίθετο και Α.Φ.Μ**: Συμπληρώνονται τα στοιχεία των μελών της ερευνητικής ομάδας: του Ακαδημαϊκού Σύμβουλου και όσων Ερευνητών περιλαμβάνει η ομάδα. Προσοχή! Αν το ΑΦΜ ξεκινάει από 0, πληκτρολογήστε πρώτα ένα απόστροφο (‘) προκειμένου να μην υπάρχει πρόβλημα αναγνώρισης στο excel.